62024TO0484_INF
2025 m. birželio 26 d. Bendrojo Teismo (penktoji kolegija) nutartis
FF / Eurojustas ir Europolas (Sky ECC III)
(Byla T‑484/24)
„Deliktinė atsakomybė – Valstybių narių policijos ir kitų teisėsaugos institucijų bendradarbiavimas – Neteisėtas asmens duomenų tvarkymas – Formalių reikalavimų nesilaikymas – Procedūros reglamento 76 straipsnio d punktas – Europolo padarytos neturtinės žalos nebuvimas – Ieškinys, iš dalies pateiktas akivaizdžiai jurisdikcijos jį nagrinėti neturinčiam teismui, iš dalies akivaizdžiai nepriimtinas ir iš dalies akivaizdžiai teisiškai nepagrįstas“
1.
Procesas – Fizinio ar juridinio asmens ieškinys dėl nacionalinės valdžios institucijos priimto akto pripažinimo nepriimtinu – Sąjungos teismo kompetencijos nebuvimas – Nepriimtinumas
(SESV 277 straipsnis)
(žr. 20 punktą)
2.
Procesas – Fizinio ar juridinio asmens ieškinys dėl nacionalinės valdžios institucijos priimto akto pripažinimo neteisėtu – Akivaizdus Sąjungos teismo kompetencijos nebuvimas – Nepriimtinumas
(SESV 277 straipsnis)
(žr. 21 punktą)
3.
Teismo procesas – Ieškinys – Formos reikalavimai – Ginčo dalyko nustatymas – Pagrindų, kuriais remiamasi, santrauka – Ieškinys, kuriuo siekiama, kad būtų atlyginta Sąjungos institucijos padaryta žala – Informacijos apie skundžiamus veiksmus nebuvimas – Nepriimtinumas
(SESV 268 ir 340 straipsniai; Bendrojo Teismo procedūros reglamento 76 straipsnio d punktas; Europos Parlamento ir Tarybos reglamento 2018/1727 46 straipsnio 1 dalis)
(žr. 31, 32, 45 punktus)
4.
Deliktinė atsakomybė – Sąlygos – Neteisėti veiksmai – Žala – Priežastinis ryšys – Reali ir tikra žala – Įrodinėjimo pareiga – Ieškinys, kuriame nėra įrodymų, galinčių patvirtinti neturtinės žalos buvimą ir dydį – Bendrojo Teismo pareiga papildyti argumentus ieškant tokios informacijos ir nurodant ją ieškovės rašytinių pastabų prieduose arba nurodant pateikti dokumentus – Nebuvimas – Viso ieškinio atmetimas
(SESV 340 straipsnis; Bendrojo Teismo procedūros reglamento 85 straipsnio 1 ir 2 dalys; Europos Parlamento ir Tarybos reglamento 2016/794 50 straipsnio 1 dalis)
(žr. 55, 57, 58, 67, 71, 74, 78, 85, 87 punktus)
5.
Deliktinė atsakomybė – Sąlygos – Reglamentas 2016/794 – Atsakomybė už neteisėtą asmens duomenų tvarkymą – Minėtos atsakomybės pobūdis – Europolo ir atitinkamos valstybės narės solidarioji atsakomybė
(Europos Parlamento ir Tarybos reglamento 2016/794 57 konstatuojamoji dalis ir 50 straipsnio 1 dalis)
(žr. 83, 84 punktus)
Rezoliucinė dalis
1.
Atmesti ieškinį kaip pateiktą akivaizdžiai jurisdikcijos jį nagrinėti neturinčiam teismui, kiek juo siekiama konstatuoti, kad susitarimas dėl jungtinės tyrimo grupės, susijusios su šifruotu ryšio paslauga „Sky ECC“, sudarymo yra „nepriimtinas“.
2.
Atmesti ieškinį kaip akivaizdžiai nepriimtiną, kiek jis pareikštas dėl Europos Sąjungos bendradarbiavimo baudžiamosios teisenos srityje agentūros (Eurojustas) ir kiek juo prašoma atlyginti jos padarytą neturtinę žalą.
3.
Atmesti ieškinį kaip akivaizdžiai teisiškai nepagrįstą, kiek jis pareikštas dėl Europos Sąjungos teisėsaugos bendradarbiavimo agentūros (Europolas) ir kiek juo prašoma atlyginti jos padarytą neturtinę žalą.
4.
FF padengia savo, Eurojusto ir Europolo bylinėjimosi išlaidas.
5.
Ispanijos Karalystė ir Nyderlandų Karalystė padengia savo bylinėjimosi išlaidas.